
Grozījumi Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi"
Izdoti saskaņā ar Sēklu un šķirņu aprites likuma 2.panta 1.punkta
"a" apakšpunktu un 17.panta piekto daļu
· Izdarīt Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi" (Latvijas Vēstnesis, 2010, 61. nr.; 2016, 251. nr.; 2018, 144., 236. nr.; 2020, 107. nr.; 2021, 159. nr.; 2022, 103. nr.; 2023, 44. nr.; 2024, 119. nr.; 2025, 62. nr.) šādus grozījumus:
· 1. Papildināt ar 51.1 punktu šādā redakcijā:
· "51.1 Sēklaudzēšanas laukā nevar būt augu sugas, kas cēlušās no iepriekšējās sēklaudzēšanas kultūras, un nezāles, tādā mērā, kas var ietekmēt sēklaudzēšanas laukā iesētā augu sugas identitāti un tīrību, un šķirnes identitāti un tīrību, vai tādā mērā, kas neļauj veikt lauka apskati. Sēklaudzēšanas laukā nedrīkst būt invazīvās augu sugas. "
· 2. Papildināt ar 95.1 punktu šādā redakcijā:
· "95.1 Sēklaudzētājs ir tiesīgs drukāt oficiālās etiķetes, ja Valsts augu aizsardzības dienests ir apstiprinājis sēklaudzētāja iesniegumu oficiālo etiķešu drukāšanai."
· 3. Papildināt ar 95.2 punktu šādā redakcijā:
· "95.2 Lai saņemtu Valsts augu aizsardzības dienesta apstiprinājumu, sēklaudzētājs iesniedz iesniegumu, kurā norāda informāciju, kas noteikta šo noteikumu 95.3 punktu."
· 4. Papildināt ar 95.3 punktu šādā redakcijā:
· "95.3 Iesniegumā norāda šādu informāciju:
· 95.31. sēklaudzētāja nosaukumu, reģistrācijas numuru un juridisko adresi;
· 95.32. reģistrācijas kodu Sēklaudzētāju un sēklu tirgotāju reģistrā;
· 95.33. fizisko adresi, kur notiks oficiālo etiķešu drukāšana;
· 95.34. atbildīgās personas vārdu, uzvārdu un kontaktinformāciju (telefona numuru, e-pasta adresi)."
· 5. Papildināt ar 95.4 punktu šādā redakcijā:
· "95.4 Sēklaudzētājs nekavējoties informē Valsts augu aizsardzības dienestu par jebkādām izmaiņām šo noteikumu  95.3 punktā norādītajā informācijā."
· 6. Papildināt ar 95.5 punktu šādā redakcijā:
· "95.5 Valsts augu aizsardzības dienests 10 darba dienu laikā pēc šo noteikumu 95.2 punktā minētā iesnieguma saņemšanas to izskata un pieņem lēmumu par apstiprinājumu oficiālo etiķešu drukāšanai."
· 7. Papildināt ar 95.6 punktu šādā redakcijā:
· "95.6 Sēklaudzētājam, kas drukā oficiālās etiķetes, jānodrošina atbilstošas ierīces un tehniskais nodrošinājums, kas ļauj veikt kvalitatīvu etiķešu druku atbilstoši šajos noteikumos noteiktajām prasībām, kā arī saskaņā ar valstī lietoto oficiālo etiķešu vizuālo noformējumu, kas ir paziņots Eiropas Savienības dalībvalstīm."
· 8. Papildināt ar 95.7 punktu šādā redakcijā:
· "95.7 Sēklaudzētājs veic uzskaiti par izdrukātajām oficiālajām etiķetēm un drukāšanas laikā iznīcinātajām etiķetēm."
· 9. Papildināt ar 95.8 punktu šādā redakcijā:
· "95.8 Valsts augu aizsardzības dienests ir tiesīgs anulēt sēklaudzētājam piešķirto apstiprinājumu oficiālo etiķešu drukāšanai, ja tiek konstatēts, ka nav ievērotas šo noteikumu 95.4 , 95.6 vai 95.7 punktā noteiktās prasības."

